Diari Oficial de la Generalitat Valenciana


Sumari del DOGV 5507, del 08-05-2007 (2007/5719)

DECRET 67/2007, de 4 de maig, del Consell, pel qual s'aprova l'alteració dels termes municipals de Rotglà i Corberà i Xàtiva.
-----------------------------------------------------------------------------------------------------------------------------

### Dades del document

Número de DOGV
:   5507

Data del DOGV
:   08-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5719


Data del document
:   04-05-2007

Organisme emissor
:   Conselleria de Justícia, Interior i Administracions Públiques

Tipus de document
:   Decret

Descriptors 

:   * Xàtiva
    * Rotglà i Corberà
    * municipi
    * divisió administrativa
    * administració local

Els ajuntaments de Rotglà i Corberà i Xàtiva han tramitat de comú acord, segons allò que disposa l'article 10 del Reial Decret 1690/1986, d'11 de juliol, pel qual s'aprova el Reglament de Població i Demarcació Territorial, un procediment d'alteració dels seus respectius termes municipals.  
La conveniència i oportunitat de la present alteració es justifica en la necessitat de dotar el municipi de Rotglà i Corberà d'un sòl urbanitzable industrial, la urbanització i posterior gestió del qual no estiga dificultada per la presència, en el sector elegit pel Pla General, d'una porció o enclavament del municipi de Xàtiva, de reduïdes dimensions.   
La solució a aquesta situació passa per la realització de la mencionada alteració que, d'altra banda, es du a terme per mitjà de les oportunes contraprestacions consignades en l'expedient administratiu.   
La resolució definitiva del procediment es durà a terme mitjançant un decret del Consell, d'acord amb el que disposa l'article 9.5 del Text Refós de les disposicions legals vigents en matèria de règim local, aprovat pel Reial Decret Legislatiu 781/1986, de 18 d'abril.  
Per tot això, en virtut del que disposa l'article 33 de la Llei del Consell, a proposta del conseller de Justícia, Interior i Administracions Públiques, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 4 de maig de 2007,  
DECRETE  
Article únic. Aprovació de l'alteració dels termes municipals de Rotglà i Corberà i Xàtiva  
S'aprova l'alteració dels termes municipals dels municipis de Rotglà i Corberà i Xàtiva, consistent en la segregació de 16.169,06 metres quadrats del terme municipal de Xàtiva, corresponents a les parcel·les 56, 57 i 09956 del polígon 58, per a la seua agregació al terme municipal de Rotglà i Corberà.   
DISPOSICIÓ FINAL  
Única  
Es faculta el conseller de Justícia, Interior i Administracions Públiques per a adoptar les mesures que puga exigir el compliment d'aquest decret.  
Contra el present decret, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la sua publicació en el Diari Oficial de la Comunitat Valenciana, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
Valencia, 4 de maig de 2007  
El president de la Generalitat,  
Francisco Camps Ortiz  
El conseller de Justícia, Interior i Administracions Públiques,  
Miguel Peralta Viñes  
DECRET 67/2007, de 4 de maig, del Consell, pel qual s'aprova l'alteració dels termes municipals de Rotglà i Corberà i Xàtiva. [2007/5719]Secretaria Administrativa del Consell